လေ့လာမှု လမ်းညွှန်
သမ္မာကျမ်း အခြေခံ အုတ်မြစ်များ
မော်ဂျူး (၄) – ရှင်လုကာ ခရစ်ဝင်ကျမ်း 
ညွှန်ကြားချက်များ- လေ့လာမှု လမ်းညွှန်တိုင်းကို မော်ဂျူး တိုင်းတွင် အကျုံးဝင်ကာမိပြီးဖြစ်သည့် အဓိက အဆင့်အတန်းများနှင့် ညီလျော်သော အချိန်ပြ သင်္ကေတများ ပါရှိသည့် ကဏ္ဍငယ်များ အဖြစ် ခွဲထားသည်။ ကဏ္ဍများတွင် အဓိကအစိတ်အပိုင်း နှစ်ခု ပါဝင်သည်။ မှတ်စုများမှတ်သားရန် အကြမ်းဖျဉ်းဖော်ပြချက် နှင့် ပြန်လည်သုံးသပ်ရန် မေးခွန်းများ တို့ ဖြစ်ကြသည်။ သင့်အနေဖြင့်၊ ဗီဒီယို ပို့ချချက်များအား ကြည့်ရှုနေစဉ် မှတ်စုများမှတ်သားရန် အကြမ်းဖျင်း‌ဖော်ပြချက်ကို အသုံးပြုပြီး၊ သင်ရိုးဆိုင်ရာဉာဏ်စမ်းပဟေဠိပြင်ဆင်ရန်အတွက် ပြန်လည်သုံးသပ်ရန် မေးခွန်းများ ကို ဖြေဆိုသင့်သည်။ လေ့လာမှုလမ်းညွှန်များအား အသုံးပြုခြင်းဆိုင်ရာ အကောင်းဆုံးနည်းလမ်းများနှင့် ပတ်သက်၍ နောက်ထပ်အချက်အလက်များအတွက်၊ ကျောင်းသားလမ်းညွှန်လက်စွဲစာအုပ်ကို ပြန်လည်ကိုးကားပါ။ ထို့ပြင် လေ့လာမှုလမ်းညွှန်များသည် ဤသင်ခန်းစာ၏ နောက်ဆုံးစာမေးပွဲကိုပြင်ဆင်ရန်အတွက် အကောင်းဆုံး အရင်းအမြစ်တစ်ခုဖြစ်သောကြောင့် ၎င်းတို့ကို သေချာစွာသိမ်းဆည်းပါ။
**********************************


မှတ်စုများမှတ်သားရန်အကြမ်းဖျဉ်းဖော်ပြချက် ၀း၀၀ – ၁၂၈း၁၉ မိနစ် 
နိဒါန်း
I. နောက်ခံသမိုင်း
A. ကျမ်းရေးသူ
1. အစဉ်အလာအမြင်
2. ပုဂ္ဂိုလ်ရေးဆိုင်ရာသမိုင်း
B. မူလပရိသတ်
1. သော်ဖိလု
2. ပိုမိုကျယ်ပြန့်သော ပရိသတ်
C. အချိန်အခါ
1. ရေးသားချိန် 
2. ရည်ရွယ်ချက်


ပြန်လည်သုံးသပ်ရန် မေးခွန်းများ
1. ရှင်လုကာခရစ်ဝင်နှင့် တမန်တော် ဝတ္ထုတို့ကို တစ်ဦးတည်းက ရေးခဲ့သည်ဟု အဘယ်ကြောင့် ပညာရှင်အများစုက မှတ်ယူကြပါသနည်း။ 
2. ရှင်လုကာနှင့် တမန်တော်ဝတ္ထုတို့ကို ရှင်လုကာရေးကြောင်း အထောက်အထားကို ရှင်းပြပါ။ 
3. ရှေးပေစာတစ်ခု၏ ရေးချိန်ကို သတ်မှတ်ရာတွင် ကျင့်သုံးသည့် ပုံမှန် နည်းလမ်းများမှာ အဘယ်နည်း။ 
4. "ရှင်လုကာ ခရစ်ဝင်" ဟု ခေါင်းစည်းတပ်ထားသော အေဒီ ၁၈၀ ဝန်းကျင်ကရေးကူးသည့် ပေစာအမည်မှာ အဘယ်နည်း။ 
5. ဓမ္မသစ်ကျမ်းရင်းဝင်သော စာစောင်များ စာရင်းနှင့်တကွ တတိယခရစ်ဝင်ကျမ်းကို ရှင်လုကာရေးကြောင်း သတ်မှတ်ဖော်ပြပြီး အေဒီ ၁၇၀-၁၈၀ ကရေးကူးသော အစောဆုံး သိရှိရသည့် ပေစာအမည်မှာ အဘယ်နည်း။ 
6. တတိယခရစ်ဝင်ကျမ်းအကြောင်း မာဆီယွန်ဝါဒကို ဆန့်ကျင်သည့် မိတ်ဆက်နိဒါန်းက ပြောပြသောအရာကို ချရေးပါ။ 
7. သူ့ခရစ်ဝင်ကျမ်းအတွင်း အစီရင်ခံထားသော ယေရှုသက်တော်စဉ်ကို ရှင်လုကာ မည်သို့ ရရှိခဲ့ပါသနည်း။ 
8. တတိယခရစ်ဝင်ကျမ်းရေးသူ ရှင်လုကာအကြောင်း အဓိက အချက်အလက်များကို ချရေးပါ။ 
9. ရှင်လုကာ ခရစ်ဝင်နှင့် တမန်တော် ဝတ္ထုတို့ကို လိပ်မူရေးသားသည့် ပုဂ္ဂိုလ်အကြောင်း အဓိကအချက်အလက်များကို ချရေးပါ။ 
10. ခရစ်ဝင်ကျမ်းအစပိုင်းထဲ သူ လိပ်မူထားသော ပုဂ္ဂိုလ်အပြင် ရှင်လုကာလိပ်မူရေးသားသည့် အခြားပိုကျယ်ပြန့်သည့် စာဖတ်ပရိသတ်မှာ အဘယ်နည်း။ 
11. သူ့ခရစ်ဝင်ကျမ်းကို လုကာရေးခဲ့နိုင်ဖွယ်ရှိသည့် နှစ်ကာလကို ကူညီရှာဖွေပေးသည့် အချက်အလက်များအား ဖော်ပြပါ။ 
12. ရှင်လုကာ ခရစ်ဝင်ကျမ်း ရေးသားရသည့် ရည်ရွယ်ချက်မှာ အဘယ်နည်း။ 


မှတ်စုများမှတ်သားရန်အကြမ်းဖျဉ်းဖော်ပြချက် ၂၈:၂၀ – ၁:၃၄း၄၄ မိနစ် 
II. ဖွဲ့စည်းမှု နှင့် ပါဝင် အကြောင်းအရာ
A. ယေရှု၏အစပြုခြင်း (၁း၅-၄း၁၃) 
1. မွေးဖွားခြင်းဆိုင်ရာ ကြေညာချက်များ
2. မွေးဖွားခြင်းနှင့် ကလေးဘဝ
3. ယေရှုအကြောင်း ယောဟန်၏သက်သေခံချက်
4. ဘုရားသခင့် သားတော်ဖြစ်ကြောင်း အတည်ပြုချက် 
B. ဂါလိလဲပြည်၌ ယေရှုအမှုတော်ဆောင်ခြင်း (၄း၁၄-၉း၅၀)
1. နာဇရက်မြို့၌ဟောသော တရားဒေသနာ
2. သွန်သင်ချက်များနှင့် အံ့ဖွယ်အမှုများ	
3. ဗတ္တိဇံဆရာယောဟန်
4. သွန်သင်ချက်များနှင့် အံ့ဖွယ်အမှုများ
5. တမန်တော်ဆယ့်နှစ်ပါးအားပြင်ဆင်ခြင်း
C. ယေရုရှလင်မြို့သို့ ယေရှု၏ခရီးစဥ် (၉း၅၁-၁၉း၂၇) 
D. ယေရုရှလင်မြို့နှင့် အနီးဝန်းကျင်တွင် ယေရှု၏ ဓမ္မအမှုတော်ဆောင်ခြင်း (၁၉း၂၈-၂၁း၃၈)
E. ယေရှုကို ကားစင်တင်ခြင်း နှင့် ရှင်ပြန်ထမြောက်ခြင်း (၂၂း၁-၂၄း၅၃) 
ပြန်လည်သုံးသပ်ရန် မေးခွန်းများ
1. သင်ခန်းစာအရ ခရစ်ဝင်ကျမ်းလေးကျမ်းလုံးသည် ခရစ်တော် သက်တော်စဉ်ကို အများပိုင်း ရှေ့နောက်အစဉ်အတိုင်း ဖော်ပြကြသော်လည်း ရည်ရွယ်ချက်ပေါ် မူတည်ပြီး အနည်းအကျဉ်း ကွဲပြားမှုများလည်း ရှိသည်။ ခရစ်တော်၏ သက်တော်စဉ်အဖြစ်အပျက်များကို စုစည်းတင်ပြရာ၌ ယေဘုယျသဘောမျှသာ ရှင်လုကာ လိုက်ခဲ့သည့် အဓိကလမ်းညွှန်ချက်မှာ အဘယ်နည်း။ 
2. ရှင်လုကာ ခရစ်ကျမ်း၏ အဓိကကျသော အပိုင်းငါးပိုင်းအား အစီအစဉ်တကျ ခင်းကျင်းပြီး သင်ခန်းစာပါအတိုင်း အမည်များ၊ ကျမ်းညွှန်းများတပ်ပေးပါ။ 
3. ကျွန်ခံကာလသည် နှစ်ရာပေါင်းများစွာ တာရှည်ဦးမည့်အကြောင်း ဒံယေလ အခန်းကြီး၉ အတွင်း ကြေညာခဲ့ပြီး ဗတ္တိဇံဆရာ ‌ယောဟန် မွေးဖွားလာမည့်အကြောင်း နှင့် ယေရှုမွေးဖွားလာမည့်အကြောင်း နှစ်ခုလုံးကိုပါ ကြေညာခဲ့သည့် ကောင်းကင်တမန်၏ အမည်မှာ အဘယ်နည်း။ 
4. အောက်ပါတို့၏ အကြောင်းကို တစ်ဦးချင်းစီ ဖော်ထုတ်ပေးပါ။ 
· ဧလိရှဗက် 
· ဇာခရိ 
· ရှိမောင်
5. မာရိနှင့် ဧလိရှဗက်တို့ မည်သို့တော်စပ်ကြပါသနည်း။ 
6. ဗတ္တိဇံဆရာယောဟန်လက်တွင် ယေရှုအဘယ်ကြောင့် ဗတ္တိဇံ ခံယူပါသနည်း။ 
7. အောက်ပါကျမ်းပိုဒ်များ၏အကြောင်းအရာများနှင့် သင်သည်ရင်းနှီးကျွမ်းဝင်ကြောင်းသေချာစေပါ_
· လုကာ ၄း၁၈-၂၁ 
· လုကာ ၂၂း၆၇-၇၀ 
· လုကာ ၂၃း၄၃ 
· လုကာ ၂၃း၄၆ 
8. "မြေညီအရပ်ဒေသနာ" နှင့် "တောင်ပေါ်ဒေသနာ" တို့ကြား ကွဲလွဲမှုကို သင်ခန်းစာက မည်သို့ ရှင်းပြပါသနည်း။ 
9. ကိုယ်တော်သည် မေရှိယ ဖြစ်ပါသလားဟု မိမိတပည့်တော်များအား ဗတ္တိဇံဆရာယောဟန်က စေလွှတ်မေးမြန်းစေသည့်အခါ ယေရှု မည်သို့ ဖြေဆိုခဲ့ပါသနည်း။ 
10. ယေရှုပြုသော တန်ခိုး ပြာဋိဟာတို့၏ ရည်ရွယ်ချက်မှာ အဘယ်နည်း။ 
11. ယေရုရှလင်သို့ ဦးတည်ခရီးပြုနေစဉ်အတွင်း ယေရှုသွန်သင်ခဲ့သော ခေါင်းစဉ်များကို ဖော်ပြပါ။ 


မှတ်စုများမှတ်သားရန်အကြမ်းဖျဉ်းဖော်ပြချက် ၁း၃၄း၄၅- ၂း၀၈း၁၁ မိနစ် 
III. အဓိက အာဘော်များ
A. ကယ်တင်ခြင်းဆိုင်ရာဖော်ပြချက်
B. ဘုရားသခင်သည် ကယ်တင်ရှင်
1. ဘုရားသခင်၏ တန်ခိုးတော်
2. ဘုရားသခင်၏အစီအစဉ်
3. ဘုရားသခင်၏သားတော်
C. ကယ်တင်ခြင်းခံရသောသူများ
1. တစ်ပါးအမျိုးသားများ
2. အပြစ်သားများ 
3. အမျိုးသမီးများ 
4. ဆင်းရဲသားများ 
နိဂုံး


ပြန်လည်သုံးသပ်ရန် မေးခွန်းများ
1. သင်ခန်းစာ၌ သွန်သင်သည့်အတိုင်း ရှင်လုကာခရစ်ဝင်ကျမ်း၏ အဓိက အာဘော်များကို ပြုစုပေးပါ။ 
2. သင်ခန်းစာအရ ရှင်လုကာ ခရစ်ဝင်၏ အထူး စူးစိုက်ချက်မှာ အဘယ်နည်း။ 
3. သင်ခန်းစာသည် “ကယ်တင်ခြင်း” ကို မည်သို့အဓိပ္ပာယ်ဖွင့်ဆိုသနည်း။ 
4. သင်ခန်းစာအရ ကယ်တင်ခြင်းသည် အခြေခံအားဖြင့် _______________ နှင့် ဆိုင်သော အမှုကိစ္စဖြစ်သည်။ 
5. လူတို့ကယ်တင်ခြင်းသို့ ရောက်နိုင်ခြေနှင့် စပ်လျဉ်း၍ ယေရှု မည်သို့ သွန်သင်ပါသနည်း။ 
6. ဘုရားသခင့် အကြံအစည်တော်ကို ယေရှုက ပြီးပြည့်စုံစေကြောင်း ပြသရန်အတွက် ယေရှုပြုသောအမှုသည် _______________ ဖြစ်ကြောင်း ရှင်လုကာက အမြဲတစေ ပြောဆိုလေ့ရှိသည်။ 
7. ရှင်လုကာ ခရစ်ဝင်ကျမ်းအရ "အငယ်ဆုံးသူ၊ နောက်ကျဆုံးသူ၊ ပျောက်ဆုံးသောသူ" တို့သည် ဘုရားသခင့် နိုင်ငံတော်တွင် "_______________" သူများ ဖြစ်လာကြမည်ဟု သင်ခန်းစာ သွန်သင်ထားသည်။ 
8. ရှင်လုကာခရစ်ဝင်ကျမ်းအလိုအရ လူအုပ်စုတို့တွင် ကယ်တင်ခြင်းသို့ ရောက်သော အံ့ဩဖွယ် လူတန်းစားများအဖြစ် မည်သည့် လူများ ပါဝင်နေကြသနည်း။
